شەفەق نیوز/ پۆلیس هەولێر پایتەخت هەرێم کوردستان، ئمڕوو شەممە،  بکوشیگ دەسگیر کرد وە چەقو برادەر خوەی لە گەڕەک سێتاقان کوشتگە.
پۆلیس لە بەیاننامەێگ رەسیە ئاژانس شەفەق نیوز وت: دۊیای ئاگاداریەیل هئزەیل پۆلیس لە کرافەیگ لە گەڕەک سيتاقان، مەفرەزەیلە رۊێ وەرەو ئەو شۊنە کردن، و دەرکەفت ک مرافەیگ کەفتیەسە ناو دوو برادەر و یەکیگیان وەچەقو ئەوەکە کوشتگە.
وتیش: وەڕێوەرایەتی پۆلیس هەولێر ئیسە دیرێد لێکۆلینەوە لە رووداوەگە کەێد، و قسەیل دەسگیرکریایەگە توومار کرد تا هەواڵەی دادگا بکەێد.
لەلای خوەیانیش، وەچەودیەیلیگ ئەرا ئاژانس شەفەق نیوز وتن: مرافەگە کەفتە ناوبەین خوەن دوو عەرەوانە لەبان شۊن وەساننیان، ک یەکیگیان وەچەقو ئەوەکە کوشت.
